钦定古今图书集成/明伦汇编/闺媛典/第061卷 > 罗扬清妻王氏
## 钦定古今图书集成/明伦汇编/闺媛典/第061卷 > 罗扬清妻王氏

按《吉安府志》：“王氏，罗扬清妻，吉水人。年十五，适扬清。
一年，夫病死。久之，清兄欲易其节，使讽之，王持三尺
绳以对。未几，仍阴受人聘。邻媪密以告王，计欲自缢，
恐家人救之，乃以夫所遗青布衣衣之，戴笠潜出，赴
池水死。家人踪迹不可得，忽见池面笠露，往视之，已
死。”